Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 46/03)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB ( ) BGB (x)

Nationalt sagsnummer: IG/02/96

1. Medlemsstatens ansvarlige myndighed Navn: Ministère de l'agriculture et de la pêche - Direction des politiques économique et internationale - Bureau des signes de qualité et de l'agriculture biologique

Adresse: 3, rue Barbet de Jouy, F-75349 Paris 07 SP

Tlf. (33-1) 49 55 81 01

Fax (33-1) 49 55 57 85

2. Ansøgende sammenslutning 2.1. Navn: Syndicat du pruneau d'Agen

2.2. Adresse: 18, avenue de Bias BP 162, F-47304 Villeneuve sur Lot Cedex

2.3. Sammensætning: Producent/forarbejdningsvirksomhed (x) Andet ( ).

3. Produktets art: Frugt - Tørret frugt - 08.13.20.00

4. Varespecifikation (Sammenfatning af betingelserne i artikel 4, stk. 2)

4.1. Navn: Pruneaux d'Agen - Pruneaux d'Agen mi-cuits

4.2. Beskrivelse: "Pruneau d'Agen" hører under sorten "Prune d'Ente". Det er en tørret frugt, der er ægformet, mørkebrun til sort, skinnende, ikke klæbrig, eftergivende konsistens, brunguldt til guldgult kød, ikke-karamelliseret og uden svamp og skimmel.

Efter forskellige industrielle behandlinger, hyppigst rehydrering og udstening, præsenteres Agen-svesker kommercielt i ensartede størrelser med et vandindhold, der er angivet på emballagen, højst 35 %.

Agen-svesken er hel, kødet, med en rynket overhud, uden sprækker eller revner, og besidder de organoleptiske egenskaber, der er karakteristiske for sorten af blommer, der er forarbejdet.

Agen-svesker sælges i løs vægt (i kartonner med 5 eller 12,5 kg, med polyesterfilm eller enhver anden præsentationsmåde, der er tilladt ifølge de gældende bestemmelser), enten færdigpakket (i pose eller compositplastbakke, trækasse, metalkasse, æske eller bakke af træ overdækket med plastfilm, eller enhver anden præsentationsmåde, der er tilladt ifølge de gældende bestemmelser).

Agen-svesker skal have en mindstestørrelse, der er fastsat til højst 77 svesker pr. 500 g.

Det traditionelle produkt "Pruneau d'Agen mi-cuit" fremstilles ved at standse tørringen, når frugtens vandindhold er faldet til 30-35 %.

4.3. Geografisk område: Frugtplantagerne samt tørringsenhederne, forarbejdningsenhederne og pakningsenhederne skal befinde sig i det geografiske område.

Området omfatter hele departementet Lot-et-Garonne, undtagen kantonen Houeilles, og en del af de tilgrænsende departementer, nemlig for departementet Gironde kantonerne Auros, Branne, Carbon-Blanc, Castillon La Bataille, Cenon, Créon, La Réole, Lussac, Monségur, Pellegrue, Pujols, Sauveterre de Guyenne og Sainte-Foy-La-Grande, for departementet Dordogne kantonerne Beaumont, Belves, Bergerac, Domme, Eymet, Issigeac, La Force, Le Bugue, Le Buisson de Cadouin, Monpazier, Montpon Menesterol, Sigoules, Velines, Villefranche de Lonchapt og Villefranche du Périgord, for departementet Lot kantonerne Bretenoux, Castelnau Montratier, Catus, Cazals, Figeac, Gourdon, lacapelle Marival, Lalbenque, Livernon, Luzech, Montcuq, Puy L'Evêque, Saint-Cere, Saint Germain du Bel Air og Salviac, for departementet Gers kantonerne Condom, Eauze, Fleurance, Jegun, Lectoure, Mauvezin, Miradoux, Montréal, Saint-Clar, Valence sur Baïse og Vic Fezensac, og hele departementet Tarn-et-Garonne, undtagen kantonerne Caylus, Saint Antonin Noble Val og Villebrumier.

4.4. Bevis for oprindelse: Dyrkningen af Ente-blommetræer i regionen går tilbage til det 12. århundrede, idet de skulle være medbragt af korsfarere fra Damaskus. Fra dette tidspunkt og indtil det 16. århundrede skete tørringen udelukkende i solen, men de cykliske variationer i denne region (år med megen regn skifter med tørkeår) gjorde efterhånden denne fremgangsmåde meget risikabel. Derfor har der siden anden halvdel af det 16. århundrede været anvendt brødovne til at afslutte sveskernes tørringsproces.

Procedurerne og dokumenterne vedrørende registreringen, der foregår hos de erhvervsdrivende, gør det muligt at identificere og spore et produkt på ethvert stadium af produktions-, tørrings- og forarbejdningsprocessen.

4.5. Fremstillingsmetode: Frugttræerne beskæres hvert år. Blommerne plukkes, når de er mest modne, derfor sker plukningen i flere omgange. Blommerne tørres i tre døgn efter opsamlingen i særlige dehydreringsanlæg, indtil restvandindholdet højst er på 23 %. Sveskerne skal være rene og sunde, dvs. fri for forrådnelse og ændringer som følge af gæring, levende mider, levende og døde insekter og ekskrementer fra insekter. Som en afvigelse fremstilles "pruneau d'Agen mi-cuit" ved at standse tørringen, når vandindholdet er på mellem 30 og 35 %. Efter tørringen oplagres sveskerne, sorteres og opdeles efter størrelse. Efter en behandling, såsom dehydrering og udstening, sælges de i ensartede størrelser med de i punkt 4.2 nævnte procenter af vandindhold.

4.6. Tilknytning: 4.6.1. Særligt kendetegn Ente-blommerne produceres i et område, hvor der er en skiftende påvirkning fra Middelhavet og fra Atlanterhavet. Denne variation i klimaet - varme forårs- og sommerperioder, nedbør hele året rundt, sommernætter med uvejrsagtigt regnvejr - giver frugten denne særlige balance mellem sødt og surt, som giver Agen-svesker deres særlige originalitet. Ente-blommetræerne får i denne region den vinterfrost, der er nødvendig for vegetationens årlige hvile, samtidig med at træerne kun udsættes for meget ringe frost i foråret, hvor blomsterne og de unge frugter er meget sårbare. Ente-blommetræet udvikler sig optimalt i den ler- og kalkholdig jord i det geografiske område. Jordbundstypen har indflydelse på væksten og fremmer produktionen af store, meget søde blommer med en fin og blød overhud. Det er en nødvendig betingelse for at opnå store svesker af høj kvalitet.

4.6.2. Et historisk og aktuelt ry På grund af Agen-sveskernes næringsværdi, og fordi de er nemme at opbevare og transportere, har handelen med dette produkt udviklet sig hurtigt. Igennem flere perioder har produktet tidligere haft et meget stort internationalt ry, nemlig sidst i det 18. århundrede og især i anden halvdel af det 19. århundrede, hvor produktet var kendt verden over med eksplicit henvisning til dets geografiske oprindelse. Siden begyndelsen af 1960 er der igen sket en udvikling.

4.7. Kontrolinstans: Navn: Qualisud

Adresse: Agropôle, BP 102, F-47000 Agen

Navn: Qualicert

Adresse: 191, av. A.-Briand, F-94237 Cachan Cedex.

Disse organer er i henhold til NF EN 45011 akkrediteret for certificeringen af landbrugsprodukter og fødevarer af Cofrac-afdelingen "Produits Agricoles et Alimentaires du pour la certification de produits agricoles".

4.8. Mærkning: Der er angivet følgende på mærkningen: "Pruneaux d'Agen" eller "Pruneaux d'Agen mi-cuits". Mærkningen skal i øvrigt overholde bestemmelserne i den gældende lovgivning.

4.9. Krav i nationale bestemmelser: -

EF-nr.: G/FR/00149/2000.08.22.

Dato for modtagelsen af den fuldstændige ansøgning: 13. september 2001.